## Pravilnik o izdavanju licence za obavljanje međunarodnog cestovnog prijevoza

### NN 30/1992 (25.5.1992.), Pravilnik o izdavanju licence za obavljanje međunarodnog cestovnog prijevoza

# MINISTARSTVO PROMETA I VEZA

Na temelju članka 5. stavka 3. Zakona o prijevozu u međunarodnom cestovnom
prometu ("Narodne novine", br. 53/91) i članka 91. Zakona o upravi
("Narodne novine". br. 16/78, 50/7g, 29/85, 48/85, 41/90, 47/90
i 53A/91) ministar prometa i veza donosi

## PRAVILNIK

### o izdavanju licence za obavljanje međunarodnog cestovnog prijevoza

Članak 1.

Ovim pravilnikom propisuju se uvjeti koje mora ispunjavati domaći prijevoznik
za dobivanje licence za obavljanje međunarodnog cestovnog prijevoza (u
daljnjem tekstu: licenca), postupak izdavanja licence, te rok važenja licence.

Članak 2.

Licenca se izdaje na zahtjev domaćeg prijevoznika koji ispunjava slijedeće
uvjete:

I.

Za međunarodni linijski prijevoz putnika u cestovnom prometu da:

a) posjeduje najmanje dva registrirana autobusa koji:

1. udovoljavaju uvjetima i normativima po posebnim propisima,

2. ima skraćenu naznaku tvrtke odnosno uočljiv naziv domaćeg prijevoznika,

3. nisu stariji od osam godina,

4. imaju ispravan klima uredaj,

5. imaju sjedala s ispravnim uređajima za izmjenu nagiba leđnog naslona,

6. imaju prtljažni prostor zapremine najmanje 0,15 m2 po putniku,

7. imaju za relacije duže od 700 km ispravan WC i frižider;

b) ima najmanje jednog vozača po autobusu koji ima završenu srednju
stručnu spremu u prometnoj struci - cestovni promet i koji je završio odgovarajući
program specijalističkog usavršavanja;

c) osigura odgovarajući parkirališni prostor za autobuse za koje traži
licencu;

d) ima kapital u protuvrijednosti hrvatskih dinara od 200 DEM po važećem
tečaju po sjedalu autobusa za koji traži licencu za vrijeme važenja te
licence, s tim što u vrijednost kapitala ne ulazi autobus za koji traži
licencu i

e) da mu u posljednje tri godine od dana podnošenja zahtjeva za izdavanje
licence nije više od tri puta izrečena mjera za privredni prijestup ili
prekršaj iz Zakona o prijevozu u međunarodnom cestovnom prometu.

II.

Za međunarodni slobodni prijevoz putnika u cestovnom prometu da:

a) posjeduje najmanje jedan registriran autobus koji ispunjava uvjete
propisane pod la) točke od 1. do 7. ovoga članka;

b) ima najmanje jednog vozača koji ima završenu srednju stručnu spremu
u prometnoj struci - cestovni promet i koji je završio odgovarajući program
specijalističkog usavršavanja;

c) ispunjava uvjete propisane pod I c) d) i e) ovoga članka.

III.

Za međunarodni prijevoz stvari u cestovnom prometu da:

a) posjeduje najmanje jedno registrirano teretno vozilo ili skup vozila
koje:

1. udovoljava uvjetima i normativima po posebnim propisima,

2. ima skraćenu naznaku tvrtke odnosno uočljiv naziv domaćeg prijevoznika,

3. nije starije od 10 godina;

b) ima najmanje jednog vozača koji ima završenu srednju stručnu spremu
u prometnoj struci - cestovni promet i koji je završio odgovarajući program
specijalističkog usavršavanja;

c) osigura odgovarajuči parkirališni prostor za teretna vozila za koje
traži licencu;

d) ima kapital u protuvrijednosti hrvatskih dinara od 200 DEM po važećem
tečaju po toni nosivosti teretnog vozila za koje traži licencu za vrijeme
važenja te licence, s tim što u vrijednost kapitala ne ulazi teretno vozilo
za koje traži licencu i

e) da mu u posljednje tri godine od dana podnošenja zahtjeva za izdavanje
licence nije više od tri puta izrečena mjera za privredni prijestup ili
prekršaj iz Zakona o prijevozu u međunarodnom cestovnom prometu.

Uvjete propisane pod Ia) točke 1. do 7, Ila) i Illa) točke 1. do 3.
stavka 1. ovoga članka utvrduje stručna organizecija ovlaštena za ispitivanje
vozila prema propisu o sigurnosti prometa na cestama.

Uvjet propisan u pogledu parkirališnog prostora za motorno vozilo za
koje se traži licenca utvrđuje nadležno tijelo lokalne samouprave, uvjet
propisan u pogledu izrečenih mjera za privredni prijestup ili prekršaj
iz Zakona o prijevozu u međunarodnom cestovnom prometu utvrđuje, po službenoj
dužnosti Ministarstvo prometa i veza, a uvjet propisan u pogledu potrebnog
kapitala utvrduje Hrvatska gospodarska komora.

Članak 3.

Domaći prijevoznik, uz zahtjev za izdavanje licence podnosi i dokaze
o ispunjavanju uvjeta iz članka 2. ovoga pravilnika, te dokaz da je upisan
u sudski registar odnosno u registar radnji za obavljanje međunarodnog
cestovnog prijevoza.

Članak 4.

Ministarstvo prometa i veza izdat će licencu domaćem prijevozniku koji
ispunjava uvjete iz članka 2. ovoga pravilnika u roku od 60 dana od dana
uredno podnesenog zahtjeva

Troškove pribavljanja dokaza o ispunjavanju uvjeta iz članka 2, kao
i troškove postupka rješavanja zahtjeva iz članka 3. ovoga pravilnika snosi
podnosilac zahtjeva.

ČIanak 5.

Licenca se izdaje s rokom važenja do pet godina od dana izdavanje

Članak 6.

Licenca prestaje važiti:

1. danom odjave,

2. danom brisanja upisa domaćeg prijevoznika iz sudskog registra, odnosno
iz registra radnji,

3. danom isteka roka važenja licence,

4. danom utvrđivanja da domaći prijevoznik obavlja međunarodni cestovni
prijevoz putnika ili stvari motornim vozilom za koje ne posjeduje važeći
zapisnik o ispunjavanju uvjeta iz stavka 2. članka 2. ovoga pravilnika,

5. danom prestanka ispunjavanja uvjeta za dobivanje licence u pogledu:
minimalnog broja autobusa odnosno teretnih vozila za koje je domaći prijevoznik
dobio licencu, potrebnog broja vozača s odgovarajućom stručnom spremom,
odgovarajućeg parkirališnog prostora za motorna vozila za koja je domaći
prijevoznik dobio licencu, potrebnog minimalnog kapitala po motornom vozilu
i

6. danom utvrđivanja da je domaćem prijevozniku treći put izrečena mjera
za privredni prijestup ili prekršaj iz Zakona o prijevozu u međunarodnom
cestovnom prometu u roku važenja licence.

Domaći prijevoznik kojem je licenca prestala važiti iz razloga navedenih
u točkama 4, 5. ili 6. stavka 1. ovoga članka ne može ponovno podnijeti
zahtjev za dobivanje licence u trajanju od godine dana od dana prestanka
važenja licence.

Članak 7.

Ministarstvo prometa i veza vodi evidenciju o izdanim licencama.

Članak 8.

Inspektor cestovnog prometa i cesta Ministarstva prometa i veza ovlašten
je obaviti inspekcijski nadzor nad primjenom odredaba ovoga pravilnika.

Članak 9.

Odredba članka 2. ovoga pravilnika glede stručne spreme za vozače ne
odnosi se na vozača motornog vozila koji je na dan stupanja na snagu ovoga
pravilnika obavijao poslove i zadatke vozača u međunarodnom cestovnom prometu
u radnom odnosu, na građanina koji je najmanje tri godine radio na poslovima
vozača u međunarodnom cestovnom prometu u inozemstvu, te na vozača u međunarodnom
cestovnom prometu koji je stručnu spremu stekao po ranijim propisima.

Članak 10.

Na dan stupanja na snagu ovoga pravilnika, domaći prijevoznici koji
obavljaju međunarodni linijski prijevoz putnika, nastavljaju obavljati
ovaj prijevoz, ali su dužni najkasnije u roku tri mjeseca od dana stupanja
na snagu ovoga pravilnika podnijeti zahtjev za izdavanje licence.

Članak 11.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/92-02/23

Urbroj : 535-01-92-2

Zagreb, 4. svibnja 1992.

Ministar prometa i veza

**prof. dr. Josip Božićevlć, v. r.**

Pravilnik, NN 30/1992-742